Apitoryme Ritonõpo poe urutõ kõ ekepyã omihpyry tonetupuhse yna a . Morarame Ritonõpo omiry etaryke yna a kaino itamurumehxo tonetupuhse yna a . Etatoko pahne , Ritonõpo poe urutõ kõ omihpyry poko wenikehpyra ehtoko . Nãparina sã aomihpyrykõ mana . Nãparina saereh ãko xinukutume ahtao ẽmepyry pona . Ẽmehsasaka ahtao Maparukawa enẽko sytatose . Moro saaro Jezu Kyrixtu oehnõko ropa mana . Mokyro omihpyry kutuarõtanohtorỹko mana Kuesẽkõ oehtãne . Naeroro aepyry ropa imomohtoko . Tooehse ynororo ahtao emero motye imehxo aexiry enẽko matose .
